**Nadnevak: Ponedjeljak, 18.05.2020.**

**Nastavni predmet: Hrvatski jezik**

**Nastavna jedinica: Književnost: Naš sat lektire**

**Zvonimir Balog: Ja magarac**

Dragi moji pilići.

Stiglo je vrijeme za lektiru ,koju ste, nadam se, pročitali .

Dnevnik čitanja ste trebali napisati prema zadanim smjernicama kako smo se dogovorili.

Nadam se da vam je bilo zabavno i da su vam se odabrane priče svidjele.

Učiteljica će vam pregledati dnevnik čitanja koji ste mi trebali fotografirati i poslati na pregled u našu učionicu u privatne poruke.


**MATEMATIKA: UDŽBENIČKI KOMPLET Moj sretni broj 4**

* **Učimo dijeliti višeznamenkasti broj dvoznamenkastim brojem pisanim putem**

**Pisano dijeljenje višeznamenkastoga broja dvoznamenkastim brojem (437 395 : 35)**

1. U udžbeniku **Moj sretni broj 4** riješi primjere na **124.** stranici pod naslovom **ZNAM**.   
    Pisano podijeli i rezultat provjeri množenjem.
2. Pročitaj zadatak na **124. stranici**.

Danas dijelimo višeznamenkasti broj dvoznamenkastim brojem.



Sada prepiši plan ploče u bilježnicu:

PLAN PLOČE:

Pisano dijeljenje višeznamenkastog broja dvoznamenkastim brojem ( 437 395 : 35 )

Primjer:

745 932 : 27 = 27627 2 7627 × 27  
- 54 5 5254  
 205 1 93389  
-189 7 45929  
 169 + 3  
 -162 7 45932  
 73  
 - 54  
 192  
 - 189  
 3

**Zapamti:**

**Kada je vrijednost stotisućica djeljenika manja od vrijednosti djelitelja, dijeljenje počinjemo dvoznamenkastom skupinom znamenaka koje se nalaze na najvećim mjesnim vrijednostima.**

**Vježbanje:**

1. Riješi zadatke u **udžbeniku** **Moj sretni broj 4** na **125.** stranici. Rješenja mi ne moraš poslati. Zadatci će ti poslužiti za vježbu.
2. **Provjeri kako si usvojio/ la postupak pisanog dijeljenja! Riješi zadatke u bilježnicu i pošalji mi fotografiju postupka i rješenja! Rok za izvršenje zadatka je do utorka 19.05.2020. do 12:00 sati.**

* Podijeli pisanim putem, provjeri točnost rezultata množenjem.

478 592 : 59 = 302 465 : 25 =

* Zbroj brojeva 231 737 i 125 521 umanji 33 puta. Upotrijebi zagrade.

**PRILAGOĐENI PROGRAM:**

**Danas pokušaj samostalno riješiti zadatke. Ono što ti je teško i što ne uspiješ riješiti molim te da mi napišeš kada budeš slao učiteljici zadatke na pregled u privatne poruke u virtualnu učionicu do utorka 19.05.2020. do 12:00 sati.**

Napiši naslov u bilježnicu

Pisano dijeljenje višeznamenkastog broja jednoznamenkastim brojem

Zadatke rješavaj u bilježnicu.

Zadatke rješavaj postupkom pisanog dijeljenja. Točnost provjeri postupkom pisanog množenja.

42 472:3=

48 754:7=

32 583:5=

19 528:6=

PRIRODA I DRUŠTVO – Eureka!4

Prirodne posebnosti Republike Hrvatske

U Hrvatskoj postoje brojna posebno zaštićena područja. To su nacionalni parkovi i parkovi prirode.

NACIONALNI PARK je zaštićeni prostor posebne ljepote i prirodne očuvanosti u kojima obitavaju biljke i životinje. U njemu su dopuštene djelatnosti kojima se ne narušava izvornost prirode.

U Republici Hrvatskoj imamo osam nacionalnih parkova:

*Nacionalni park Paklenica*

*Nacionalni park Krka*

*Nacionalni park Risnjak*

*Nacionalni park Brijuni*

*Nacionalni park Plitvička jezera*

*Nacionalni park Mljet*

*Nacionalni park Kornati*

*Nacionalni park Sjeverni Velebit*

Otvori poveznicu i doznaj više o našim nacionalnim parkovima:

<https://view.genial.ly/5ea5fac79c52390da1c700ac/interactive-content-prirodne-posebnosti-republike-hrvatske>

Najstariji svjetski nacionalni park je Yellowstone. Riječ je o nacionalnom parku Sjedinjenih Američkih Država. Ako vas zanima kako izgleda, pogledajte na ovoj poveznici:

<https://www.youtube.com/watch?v=2QtdEq2tsh8>

Osim nacionalnih parkova, imamo i parkove prirode. Park prirode je prostor prirodne ljepote u kojemu su ljudske aktivnosti dopuštene, ali bez narušavanja sklada prirode.

Parkovi prirode u Republici Hrvatskoj su Medvednica, Kopački rit, Velebit, Biokovo, Telašćica, Lonjsko polje, Učka, Vransko jezero, Papuk, Žumberak- Samoborsko gorje i Lastovsko otočje.



Geologija je znanost koja se bavi proučavanjem Zemlje. Papuk je prvi hrvatski geopark koji je postao dio europske i svjetske UNESCO- ve mreže geoparkova čiji su glavni ciljevi zaštita, edukacija i održivi razvoj.

Na ovoj poveznici možeš vidjeti ljepote Papuka:

<https://www.youtube.com/watch?v=ltZxkLdWb6g>

Posjetitelji nacionalnih parkova i parkova prirode ne smiju brati bilje, uznemiravati životinje ili ostavljati smeće u prirodi jer su se ondje razvile posebne životne zajednice. U njima žive rijetke biljne i životinjeske vrste kakvih ima malo u svijetu.

Već smo naučili da biljke i životinje također mogu biti ugrožene zbog uništavanja staništa , gradnje prometnica te onečišćenja vode i zraka.

Neke od zaštićenih biljnih vrsta:



VELEBITSKA DEGENIJA RUNOLIST



MIRISAVI VIMENJAK CRNI KUKURIJEK



KOCKAVICA BOŽIKOVINA

Zaštićene životinjske vrste:



BJELOGLAVI SUP SMEĐI MEDVJED



 VUK RODA

VJEVERICA SIVA ČAPLJA



VIDRA SREDOZEMNA

MEDVJEDICA

Otvori udžbenik na strani 50.Pročitaj tekst Prirodne posebnosti Republike Hrvatske . Promotri slike.

Sada prepiši plan ploče u bilježnicu.

Plan ploče:

Prirodne posebnosti Republike Hrvatske

**NACIONALNI PARKOVI**: Plitvička jezera, Paklenica, Risnjak, Mljet, Kornati, Brijuni, Krka, Sjeverni Velebit

**PARKOVI PRIRODE:** Medvednica, Kopački rit, Velebit, Biokovo, Telašćica, Lonjsko polje, Vransko jezero, Papuk, Žumberak

**ZAŠTIĆENE BILJKE I ŽIVOTINJE:** velebitska degenija, runolist, kockavica, božikovina, crni kukurijek, sredozemna medvjedica, bjeloglavi sup, smeđi medvjed, vuk, roda, vjeverica, siva čaplja, vidra

Zadatak za domaću zadaću: Riješi zadatke u radnoj bilježnici na strani 38. i 39.

Riješene zadatke pošalji učiteljici u virtualnu učionicu u privatne poruke do četvrtka 21.05.2020. do 12:00 sati.

**PRILAGOĐENI PROGRAM:**

**Zadaci /isti kao i ostali učenici**

**Zadaća: Otvori udžbenik na strani 51. Odgovori na 1.,2.,3. i 4. pitanje potpunom rečenicom. Radi u bilježnicu.**

**Fotografiju riješene zadaće pošalji učiteljici u virtualnu učionicu do četvrtka 21-05.2020. do 12:00 sati.**

DOPUNSKA NASTAVA: HRVATSKI JEZIK 18.05.2020.

Danas ćemo se prisjetiti vrste riječi koje smo učili i putem kviza ponoviti.

Na ovoj poveznici ćeš provjeriti koliko si naučio o imenicama, glagolima i pridjevima.

Uživaj.

<https://wordwall.net/hr/resource/392537/hrvatski-jezik/imenice-glagoli-pridjevi>



Otvorite ovu poveznicu i pogledajte kako su jučerašnji dan proveli Goran i Petra:

<https://spark.adobe.com/page/hLtElRZtX4WEI/>

Vaš zadatak je napisati naslov Glagoli u vaše bilježnice, a zatim ispisati glagole koje ste pronašli u razgovoru Gorana i Petre!

**Dopunski sat dopunske nastave 18.05.2020.**

**HRVATSKI JEZIK**